Diari Oficial de la Generalitat Valenciana


Sumari del DOGV 10374, del 21-02-2025 (2025/2700)

RESOLUCIÓ de 12 de febrer de 2025, de la Direcció General de Medi Natural i Animal, per la qual s’aproven els plecs generals per a l’alienació dels aprofitaments forestals.
----------------------------------------------------------------------------------------------------------------------------------------------------------------------------

### Dades del document

Número de DOGV
:   10084

Data del DOGV
:   21-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2700

CVE
:   BAYE-V-3837-1769

Data del document
:   12-02-2025

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Amb data de 18 de desembre de 2020, es publica en el *Diari Oficial de la Generalitat Valenciana*  el Decret 205/2020, d’11 de desembre, del Consell, de regulació dels aprofitaments forestals en forests privades i l’alienació d’aprofitaments forestals en forests gestionades per la Generalitat.

En el Decret 205/2020, s’establix en el títol III, capítol II, article 36, que serà la direcció general competent en matèria forestal la que elabore i aprove el plec general de condicions tecnicofacultatives per als diferents aprofitaments forestals. De la mateixa manera, en article 38 s’establix que el plec general de condicions economicoadministratives serà conforme amb les condicions establides en este decret i serà elaborat per l’entitat titular de la forest.

En este context, des del Servici d’Ordenació i Gestió Forestal de la Direcció General del Medi Natural i Animal, es va elaborar un esborrany del plec general de condicions tecnicofacultatives i, al mateix temps, com a document de suport a les entitats propietàries de les forests públiques gestionades per la Generalitat, es va elaborar l’esborrany del plec general de condicions economicoadministratives.

El dia 20 de juny de 2024 es va celebrar una reunió de la Mesa Forestal, en la qual es va presentar l’esborrany dels plecs generals per al seu debat i presentació d’al·legacions.

Entre juny i juliol de 2024 es reben al·legacions a l’esborrany dels plecs generals presentats a la Mesa Forestal per part d’ASEMFO i per part de la Federació Valenciana de Caça, les quals van ser respostes als interessats i, si fou procedent, tingudes en compte en el document final.

En data 14 de novembre de 2024, per la Direcció General de Política Agrària Comuna es reben aportacions en relació amb els criteris de baremació per a l’adjudicació gratuïta de pastures que han sigut tingudes en compte i incorporades als plecs generals.

Considerant la normativa aplicable següent:

– Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.

– Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques.

– Llei 43/2003, de 21 de novembre, de forests.

– Decret 485/1962, de 22 de febrer, pel qual s’aprova el Reglament de forests (BOE núm. 61 i 62, de 23 i 13 de març).

– Llei 3/1993, de 9 de desembre, forestal de la Comunitat Valenciana.

– Decret 58/2013, de 3 de maig, del Consell, pel qual s’aprova el Pla d’acció territorial forestal de la Comunitat Valenciana.

– Llei 13/2004, de 27 de desembre, de caça de la Comunitat Valenciana.

– Decret 205/2020, d’11 de desembre, del Consell, de regulació dels aprofitaments forestals en forests privades i l’alienació d’aprofitaments forestals en forests gestionades per la Generalitat.

– Decret 91/2023, de 22 de juny, del Consell, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, per la qual s’establixen les disposicions relatives als aprofitaments forestals en forests demanials.

Vist l’informe del Servici d’Ordenació i Gestió Forestal, de data 7 de febrer de 2025, en el qual s’informa favorablement i es proposa que es resolga l’aprovació dels plecs generals per a l’alienació d’aprofitaments forestals en forests gestionades per la Generalitat, inclosos com a annexos I i II d’este informe.

La Direcció General de Medi Natural i Animal és competent en matèria de gestió forestal sostenible, restauració hidrologicoforestal, espais naturals protegits i biodiversitat, gestió de parcs naturals, Xarxa Natura 2000, vies pecuàries, caça i pesca esportiva, benestar animal, control de l’erosió i protecció de sòls, segons el Decret 173/2024, de 3 de desembre, del Consell, pel qual s’establix l’estructura orgànica bàsica de la Presidència i de les conselleries de la Generalitat, amb ús de les facultats que té atribuïdes.

Per tot això, el director General de Medi Natural i Animal,

RESOL

Aprovar els plecs generals per a l’alienació d’aprofitaments forestals en forests gestionades per la Generalitat, inclosos com a annex I i II de la present resolució.

Contra esta resolució, que no posa fi a la via administrativa, es podrà interposar un recurs d’alçada davant de la Secretaria Autonòmica de Medi Ambient i Territori, en el termini d’un mes des de l’endemà de la recepció d’esta notificació, d’acord amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 12 de febrer de 2025

Luis Gomis Ferraz

Director general de Medi Natural i Animal

Esta disposició conté annexos. Consulteu-ne la versió en PDF.